Joe Hachem sai filmirolli
2005 WSOP võitja Joe Hachem on alustamas Austraalia filmi „Prey" võtteid. Hachem on kuulus menuväljendi "pass the sugar, baby" esitamise eest Las Vegase tõmbenumbris kaks aastat tagasi.
Seni on filmi kohta teada ainult mõned detailid. „Prey" staaride hulka kuuluvad lisaks Hachemile Rogue Traders`i staar Natalie Bassingthwaighte ja Miami Vice`i staari Don Johnsoni poeg Jesse Johnson.
Hachemi roll filmis on mõistagi väike, kuid on kindel, et see tekitab küllaldaselt huvi pokkerifännides, eriti Austraalias.
Aussie proff jalutas oma 2005. aasta saavutusel Las Vegases minema $7,500,000 varasemast rikkamana ja on sellest ajast alates liikunud edasi, et saada üheks märkimisväärsemaks professionaalseks pokkerimängijaks pokkerimaailmas.
Hachem`i tasu filmirolli eest ei küüni tõenäoliselt 7.5 miljoni dollarini, mis ta kaks aastat tagasi põhiüritusel kokku kühveldas. Kuid, kui näitlejakarjäär endist kiropraktikut edaspidigi kutsub, siis mine tea, milline tulevik teda ees võib oodata?
Hachemi live turniiride teenistus ületas hiljuti $10,000,000. See tegi temast teise mängija ajaloos, kes on ületanud 10 miljoni dollari piiri. Esimene mängija on 2006 aasta WSOP võitja Jamie Gold. Hachem on üks neljast mängijast, kes on võitnud nii WSOP põhiturniiri kui ka WPT tiitli. Teised kolm on legendaarne Doyle Brunson, Carlos Mortensen ja Scotty Nguyen.
"Prey" arvustused lähevad kindlasti koheselt pärast filmi väljalaskmist liikvele. Hoia end PokerNewsi abil kursis!